Auditor's report — GULF, period 2019 (audited, opinion: unqualified)
Auditor firm: PwC
Signing partner: บุญเรือง  เลิศวิเศษวิทย์

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน)

ความเห็น

ข้าพเจ้าเห็นว่า งบการเงินรวมของบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) (บริษัท) และบริษัทย่อย (กลุ่มกิจการ) และงบการเงินเฉพาะกิจการของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 
31 ธันวาคม พ.ศ. 2562 และผลการดำเนินงานรวมและผลการดำเนินงานเฉพาะกิจการ กระแสเงินสดรวมและกระแสเงินสด
เฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2562

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุด
วันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งรวมถึงหมายเหตุสรุปนโยบายการบัญชีที่สำคัญ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระ
จากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้ระบุเรื่องการรวมธุรกิจที่ดำเนินการสำเร็จจากการทยอยซื้อ เป็นเรื่องสำคัญในการตรวจสอบและได้นำเรื่องนี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องนี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำ
งบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการ
และบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด 
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และ
การเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชี
ที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัย
อย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่า
มีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่างๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงาน
ของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้
อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

บุญเรือง  เลิศวิเศษวิทย์

ผู้สอบบัญชีรับอนุญาตเลขที่ 6552

กรุงเทพมหานคร

21 กุมภาพันธ์ พ.ศ. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2562

| เรื่องสำคัญในการตรวจสอบ | วิธีการตรวจสอบ |

|  |  |

| การรวมธุรกิจที่ดำเนินการสำเร็จจากการทยอยซื้อ |  |

| อ้างอิงถึงหมายเหตุประกอบงบการเงินข้อ 11 เรื่อง เงินลงทุนในบริษัทย่อย บริษัทร่วมและกิจการร่วมค้าและหมายเหตุประกอบงบการเงินข้อ 29 เรื่อง การรวมธุรกิจที่ดำเนินการสำเร็จจากการทยอยซื้อ  ในระหว่างปี พ.ศ. 2561 กลุ่มกิจการเข้าซื้อหุ้นสามัญของบริษัท TTC Green Energy Investment Joint Stock Company (TTCIZ-01) ในสัดส่วนร้อยละ 49 ของทุนจดทะเบียนทั้งหมด หุ้นสามัญของบริษัท TTC Energy Development Investment Joint Stock Company (TTCIZ-02) ในสัดส่วนร้อยละ 49 ของทุนจดทะเบียนทั้งหมด และหุ้นสามัญของบริษัท Mekong Wind Power Joint Stock Company (Mekong Wind) ในสัดส่วนร้อยละ 49 ของทุนจดทะเบียนทั้งหมด โดยกลุ่มกิจการได้จัดประเภทเงินลงทุนใน บริษัท TTCIZ-01 TTCIZ-02 และ Mekong Wind เป็นเงินลงทุนในกิจการร่วมค้า กลุ่มกิจการได้คำนวณหามูลค่ายุติธรรมของสินทรัพย์สุทธิในส่วนได้เสียที่ได้มาของบริษัท TTCIZ-01 TTCIZ-02 และ Mekong Wind ที่กลุ่มกิจการถืออยู่ก่อนที่จะมีการรวมธุรกิจที่ดำเนินการสำเร็จจากการทยอยซื้อ รวมถึงค่าความนิยม และการปันส่วนต้นทุนของบริษัท TTCIZ-01 TTCIZ-02 และ Mekong Wind แล้วเสร็จในระหว่างปี พ.ศ. 2562   ต่อมาในระหว่างปี พ.ศ. 2562 กลุ่มกิจการเข้าซื้อหุ้นสามัญเพิ่มเติมของบริษัท TTCIZ-01 ในสัดส่วนร้อยละ 41 ของทุนจดทะเบียนทั้งหมด ส่งผลให้กลุ่มกิจการมีสัดส่วนการถือหุ้นใน บริษัท TTCIZ-01 เพิ่มขึ้นจากร้อยละ 49 เป็นร้อยละ 90 ของทุนจดทะเบียนทั้งหมด กลุ่มกิจการเข้าซื้อหุ้นสามัญเพิ่มเติมของ บริษัท TTCIZ-02 ในสัดส่วนร้อยละ 41 ของทุนจดทะเบียนทั้งหมด ส่งผลให้กลุ่มกิจการมีสัดส่วนการถือหุ้นในบริษัทTTCIZ-02 เพิ่มขึ้นจากร้อยละ 49 เป็นร้อยละ 90 ของทุนจดทะเบียนทั้งหมด และกลุ่มกิจการเข้าซื้อหุ้นสามัญเพิ่มเติมของ บริษัท Mekong Wind ในสัดส่วนร้อยละ 46 ของทุนจดทะเบียนทั้งหมด ส่งผลให้กลุ่มกิจการมีสัดส่วนการถือหุ้นในบริษัท Mekong Wind เพิ่มขึ้นจากร้อยละ 49 เป็นร้อยละ 95 ของทุนจดทะเบียนทั้งหมด ดังนั้น ผู้บริหารของกลุ่มกิจการประเมินว่าการมีส่วนได้เสียเพิ่มเติมดังกล่าวทำให้กลุ่มกิจการมีอำนาจในการควบคุมในบริษัท TTCIZ-01 TTCIZ-02 และ Mekong Wind และส่งผลให้เงินลงทุนในบริษัท TTCIZ-01 TTCIZ-02 และ Mekong Wind เปลี่ยนสถานะจากเงินลงทุนในกิจการร่วมค้าเป็นเงินลงทุนในบริษัทย่อย การลงทุนเพิ่มเติมดังกล่าวถือว่าเป็นการรวมธุรกิจที่ดำเนินการสำเร็จจากการทยอยซื้อตามข้อกำหนดของมาตรฐานการรายงานทางการเงินฉบับที่ 3 เรื่องการรวมธุรกิจ โดยมาตรฐานการรายงานทางการเงินฉบับดังกล่าวกำหนดให้ผู้บริหารวัดมูลค่ายุติธรรม ณ วันที่ซื้อของส่วนได้เสียที่ถืออยู่ก่อนวันที่มีอำนาจควบคุม และรับรู้ผลกำไรหรือขาดทุนซึ่งเป็นผลมาจากการวัดมูลค่ายุติธรรมในงบกำไรขาดทุนเบ็ดเสร็จ รวมทั้งวัดมูลค่ายุติธรรมของสินทรัพย์สุทธิที่ระบุได้ที่ได้มา  ผู้บริหารวัดมูลค่ายุติธรรมของส่วนได้เสียในบริษัท TTCIZ-01 TTCIZ-02 และ Mekong Wind ที่ถืออยู่ก่อนวันที่มีอำนาจควบคุม โดยมีมูลค่าเท่ากับ 1,136.70 ล้านบาท และวัดมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่มีอำนาจควบคุมมูลค่าเท่ากับ 2,115.80 ล้านบาท โดยการวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนการรวมธุรกิจดังกล่าว โดยภายหลังการปันส่วนต้นทุนกลุ่มกิจการรับรู้สิทธิในสัญญาซื้อขายไฟฟ้าในกิจการดังกล่าวเป็นสินทรัพย์ไม่มีตัวตนจำนวน 993.18 ล้านบาท และการปันส่วนต้นทุนทำให้เกิดค่าความนิยมเป็นจำนวน 125.88 ล้านบาท และกำไรจากการต่อรองราคาซื้อเป็นจำนวน 38.30 ล้านบาท  ข้าพเจ้าให้ความสนใจในเรื่องการวัดมูลค่ายุติธรรมของสินทรัพย์สุทธิที่ระบุได้ที่ได้มา เนื่องจากลักษณะของรายการมีความซับซ้อน โดยวิธีการประเมินมูลค่ายุติธรรมอาศัยข้อสมมติฐานซึ่งเกี่ยวข้องกับการใช้ดุลยพินิจที่สำคัญของผู้บริหารซึ่งข้อสมมติฐานที่สำคัญที่ผู้บริหารใช้ได้แก่ อัตราคิดลด อัตราค่าไฟฟ้า กำลังการผลิตและประสิทธิภาพของโรงไฟฟ้า | ข้าพเจ้าดำเนินการตามวิธีปฏิบัติดังต่อไปนี้เพื่อให้ได้หลักฐานเกี่ยวกับการที่ผู้บริหารวัดมูลค่ายุติธรรม ณ วันที่ซื้อของส่วนได้เสียและมูลค่ายุติธรรมของสินทรัพย์สุทธิที่ระบุได้ที่ได้มา  ประเมินการจัดประเภทเงินลงทุนสำหรับการเปลี่ยนสถานะของเงินลงทุนในบริษัท TTCIZ-01 TTCIZ-02 และ Mekong Wind จากเงินลงทุนในกิจการร่วมค้าเป็นเงินลงทุนในบริษัทย่อยภายใต้มาตรฐานการบัญชีเกี่ยวกับการรวมธุรกิจที่ดำเนินการสำเร็จจากการทยอยซื้อ ประเมินความเหมาะสมของการวัดมูลค่ายุติธรรมของส่วนได้เสียในบริษัท TTCIZ-01 TTCIZ-02 และ Mekong Wind ที่ถืออยู่ก่อนวันที่มีอำนาจควบคุม รวมถึงทดสอบการคำนวณผลขาดทุนทางบัญชีที่เกิดจากการรวมธุรกิจที่ดำเนินการสำเร็จจากการทยอยซื้อ ประเมินความเหมาะสมของการระบุสินทรัพย์สุทธิที่ระบุได้ที่ได้มา รวมถึงประเมินขั้นตอนการกำหนดมูลค่ายุติธรรมของสินทรัพย์สุทธิที่ระบุได้ที่ได้มาที่จัดทำขึ้นโดยผู้บริหาร ทดสอบการคำนวณหามูลค่ายุติธรรมของสินทรัพย์ไม่มีตัวตนซึ่งเกิดจากสิทธิในสัญญาซื้อขายไฟฟ้า รวมทั้งพิสูจน์ข้อสมมติฐานที่สำคัญที่ผู้บริหารใช้ในเรื่องดังต่อไปนี้ มูลค่ายุติธรรมของสิทธิในสัญญาซื้อขายไฟฟ้าซึ่งประกอบด้วยกำลังการผลิตและประสิทธิภาพของโรงไฟฟ้า โดยเปรียบเทียบข้อสมมติฐานที่สำคัญดังกล่าวกับข้อมูลที่สามารถอ้างอิงได้จากข้อมูลที่เปิดเผยทั่วไป อัตราคิดลดที่ผู้บริหารใช้ โดยประเมินวิธีที่ใช้ในการคำนวณต้นทุนของเงินทุนและเปรียบเทียบข้อสมมติฐานที่สำคัญดังกล่าวกับข้อมูลที่สามารถอ้างอิงได้จากข้อมูลที่เปิดเผยทั่วไป ประเมินความเหมาะสมและทดสอบการคำนวณหามูลค่าของค่าความนิยมและกำไรจากการต่อรองราคาซื้อ  จากผลการปฏิบัติตามวิธีดังกล่าว ข้าพเจ้าพบว่าการจัดประเภทของเงินลงทุนดังกล่าวเหมาะสมตามคำนิยามและข้อกำหนดของมาตรฐานการรายงานทางการเงินฉบับที่ 3 อีกทั้งพบว่าวิธีการและข้อสมมติฐานที่ผู้บริหารใช้ในการประเมินมูลค่ายุติธรรมของส่วนได้เสียในบริษัท TTCIZ-01 TTCIZ-02 และ Mekong Wind ที่ถืออยู่ก่อนวันที่มีอำนาจควบคุม สินทรัพย์สุทธิที่ระบุได้ที่ได้มา สินทรัพย์ไม่มีตัวตน รวมถึงการคำนวณผลขาดทุนทางบัญชีที่เกิดจากการรวมธุรกิจ ที่ดำเนินการสำเร็จจากการทยอยซื้อ ค่าความนิยม และกำไรจากการต่อรองราคาซื้อ มีความเหมาะสมและเป็นไปตามวิธีการบัญชีสำหรับการพิจารณาการปันส่วนต้นทุนของการรวมธุรกิจ |

|  |  |